CELEX: 31991R3640
Language: hr
Date: 1991-12-13
Title: Uredba Komisije (EEZ) br. 3640/91 od 13. prosinca 1991. o razvrstavanju određene robe u kombiniranu nomenklaturu

02/Sv. 012
            
            
               HR
            
            
               Službeni list Europske unije
            
            
               28
            
         31991R3640
   
               L 344/62
            
            
               SLUŽBENI LIST EUROPSKE UNIJE
            
            
               13.12.1991.
            
         
      UREDBA KOMISIJE (EEZ) br. 3640/91
   od 13. prosinca 1991.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 3537/91 (2), a posebno njezin članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila o tumačenju kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifnih ili drugih mjera u vezi s robnom razmjenom;
   budući da je, u skladu s navedenim općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da Odbor za nomenklaturu nije dao mišljenje u roku koji je odredio njegov predsjednik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. prosinca 1991.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 335, 6.12.1991., str. 9.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Komplet koji se sastoji od dva odjevna predmeta zapakirana zajedno za maloprodaju, i to:
            
            
                
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomene 13. iz odjeljka XI., napomene 2.(a) potpoglavlju odjeljka XI., napomene 4. iz poglavlja 61. (za gornji dio odjeće) i tekstom oznaka KN 6106 i 6106 20 00, 6108 i 6108 22 00. (Vidjeti također napomenu za pojašnjenje kombinirane nomenklature za oznaku 6106).
            
         
               
                           —
                        
                        
                           lagani odjevni predmet od sintetičkog pletenog i kukičanog materijala (čipka rašel s ukrasnim motivima u koje je umetnuta metalna nit), pokriva gornji dio tijela i seže malo ispod struka, s dugim rukavima, ima zarubljen donji rub odjeće i rubove rukava. Ima ovratnik izrađen od trake jednobojne čipke rašel koja se s prednje strane križa s lijeva na desno i oblikuje vrlo dubok V-izrez (vidjeti fotografiju br. 465 A) (1)
                           
                        
                     
            
               6106 20 00
            
         
               
                           —
                        
                        
                           gaćice od istog materijala, istog sastava i boje kao i gornji dio odjeće (vidjeti fotografiju br. 465 B) (1)
                           
                        
                     
            
               6108 22 00
            
         
               
                  
            
         
      (1)  Fotografije su isključivo ilustrativne prirode.